Siklóernyős Nemzeti Bajnokság rendezés pályázat 2018.

Tisztelt Szakbizottság!

A 2018-as siklóernyős Nemzeti Bajnokság rendezésére ezennel pályázatot nyújtunk be.

A versenyt nem önnáló rendezésben, hanem csatlakozva az elő-vilagbajnokság és Macedon Nemzeti bajnoksághoz, 2018-as elő-vilagbajnokság, Magyar és Macedon Nemzeti bajnokság néven rendeznénk meg.

A verseny helyszíne: Krusevo, Macedónia

Időpontja: 2018. Augusztus 5-11.

Időbesztás: Augusztus 5. előfutam kötelező biztonsági és helyszín ismertető eligazítás, megnyitó ünnepség

Augusztus 6.-11. hétfőtől szombatig 6 versenynap, szombat esti eredményhirdetéssel és záró ceremóniával

Versenyszervezők: főrendező: Goran Dimiskovski, PWC elnök

 főrendező helyettes: Martin Jovanovski

 helyi organizáció: Klub Delta Prilep

Nyomkövetés: a verseny kategóriájából eredően egyértelműen biztosított

Verseny központ: Hotel Montana Krusevo

Kiegészítő szolgáltatások:

Minden résztvevő számára ajándék csomag, póló, egyik este díjmentes vacsora, napi uzsonna a starthelyen, első 20 célbaérőnek ajándék sör, esti kiértékelés a magyar pilótáknak

Internetes felület: Airtribune oldalán keresztül

Nevezési díj: Egyeztetés alatt. 200,- Euro/fő alatt lesz. A rákövetkező héten a British Open 245,- Euro, a következő hetekben pedig a Nordic Open is minimum 195,- Euro/fő nevezési díjjal kalkulálható. Korábbi években voltak kísérletek csökkentett költségvetésű versenyek szervezésére a helyszínen, melyből kiderült hogy az első osztályú szervezés nevezési díj igénye a fenti összeg körül kalkulálható.

Pályázatunkat azzal a céllal nyújtjuk be, hogy színvonalas Magyar Nemzeti Bajnokságot rendezhessünk 2018.-ban. A verseny helyszíne jól ismert, Európa szerte a legkedveltebb verseny helyszín, az idei évben is itt kerül lebonyolításra a világon a legtöbb verseny. A korábbi években is szerveztünk ide Magyar Nemzeti Bajnokságot, melyek sikeresek és igen népszerűek voltak. Az év ezen időszaka időjárás tekintetében a legkiegyensúlyozottabbnak tekinthető.

Az utánpótlás és a válogatott pilóták részére is kedvező a helyszín a feladatok lassabban biztonsággal, előre helyezkedve pedig taktikai tapasztalattal jó eredménnyel teljesíthetők, a terep alapvetően a magyarországi távrepüléssel hasonlatos.

A strathely biztonságos, könnyen ki lehet emelkedni a kezdő pilóták számára is, szintkülönbség körülbelül 500m.

A bemutató előadáson augusztus 5.-én részletesen ismertetésre kerülnek a helyi adottságok, biztonságtechnikai információk.

A versenynapokon a meghatározásra került feladat kiírásakor az eligazításon minden pilóta számára részletes a tájékoztatás a helyi domborzati és termikus viszonyokról, ezzel is segítve a kezdőbb pilóták eredményes repülését.

A feladat kiírásba Magyar vonatkozásban Simonics Péter csapatkapitány a delegált.

A Magyar pilóták számára május 1.-ig 50 férőhely biztosított.

A Magyar pilóták jogosultságát IPPI 5-ben határoztuk meg.

Macedónia, Krusevo alapvetően kedvező árfekvésű régió, szállást és vacsorázási lehetőséget könnyen lehet találni.

Budapest-Krusevo közúton körülbelül 900km, melyből 700km autópálya.

Kategóriák:

* nyílt összetett
* női összetett
* sport kategória I. helyezés, 10 fő felett I.-II.-III. helyezés
* újonc I. helyezés
* csapat

Támogatás igénylésének mértéke maximális, 200.000 - 500.000,-Ft közötti összeg

Támogatás felhasználása:

* A támogatás 75%-át egységesen a résztvevő pilóták között osztjuk szét, nevezési díj támogatásként
* Kupák, díjak, magyar vonatkozású versenyrendezés, szponzoráció felkutatása melyet a verseny céljaira használunk fel a támogatott összeg 25%-a

Magyar vonatkozású rendezőség:

* Simonics Péter csapatkapitány, helyszíni eligazító , előadások fordítása magyar nyelvre, versenystratégiai tanácsadás, díjkiosztás
* Erő Zsolt, Gyarmati-Szabó István magyar vonatkozású szervező, verseny népszerűsítése a közösségi mediában, híradás a versenyről, szponzoráció szervezése, helyszíni szállás és utazás szervezésben segítség nyújtása a pilótáknak
* Rácz Balázs az elmúlt évek év sportolója, a helyszínen legtöbbet repült magyar pilóta, versenystratégiai és versenyszervezési tanácsadás, közösség fejlesztés
* Budai Péter helyi versenyrendezőkkel kapcsolattartás és folyamatos egyeztetés, a Magyar pilóták érdekeinek képviselete

Bízva pályázatunk kedvező fogadtatásában, tisztelettel,

Budai Péter